Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 283

685. § b) pont], élettársa a határozat alapján kötelezettség vagy felelősség alól mentesül, vagy bármilyen más előnyben részesül, illetőleg a megkötendő jogügyletben egyébként érdekelt. Nem minősül előnynek a közalapítvány cél szerinti juttatásai esetében a bárki által megkötés nélkül igénybe vehető nem pénzbeli szolgáltatás. 5.4. A kuratórium működésének részletes szabályai 5.4.1. A kuratórium ülését az elnök vezeti, akadályoztatása esetén a kuratórium nem köztisztviselő tagjai közül általa írásban meghatalmazott kuratóriumi tag gyakorolja az elnök jogait. 5.4.2. A kuratórium üléseiről emlékeztetőt kell készíteni. Az emlékeztetőnek tartalmaznia kell — a kuratórium ülésének időpontját, helyét, az ülésen megjelent kuratóriumi tagok nevét, az ülés napirendjét; — a hozott határozat évente elölről kezdődő sorszámát, törve az ülés időpontjával; — a határozat hatályát és tartalmát, — a határozat támogatóinak és ellenzőinek számarányát (nyílt szavazás esetén személyét is). Az emlékeztetőt az elnök — akadályoztatása esetén az ülést vezető kuratóriumi tag — és két, hitelesítőként megválasztott kuratóriumi tag írja alá. Az emlékeztetőket, amelyek nem selejtezhető iratok, a közalapítvány egyéb irataitól elkülönítetten, évente külön összefűzve kell megőrizni. 5.4.3. A kuratórium határozatait az Akadémiai Értesítőben kell nyilvánosságra hozni. A személyekre vonatkozó határozatot az elnök az érintettekkel írásban is közli. 5.4.4. A közalapítvány működésével kapcsolatosan keletkezett iratokba a kuratóriumi — szakkuratóriumi tagok, a felügyelő bizottság tagjai és az alapítók által írásban meghatalmazott képviselők tekinthetnek be, a közhasznúsági jelentésbe bárki betekinthet, illetőleg abból saját költségére másolatot készíthet.

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes